Bilanțul campaniei de vaccinare a cadrelor didactice: 3.800 de profesori au fost vaccinați.
3.800 de dascăli au fost vaccinați miercuri, prima zi a campaniei pentru personalul din învățământ. 1.748 au primit serul AstraZeneca, iar 2.052 cel produs de Pfizer. Acțiunea de imunizare destinată personalului didactic va continua în perioada următoare până în data de 10 martie.
3.800 de dascăli au fost vaccinați miercuri, prima zi a campaniei pentru personalul din învățământ, anunță autoritățile, care precizează că 1.748 au primit serul AstraZeneca, iar 2.052 cel produs de Pfizer."Educația rămâne temelia pe care ne putem construi viitorul, calea către progres și vârful de lance al tinerei generații. Dascălii din Romania au început să se vaccineze de astăzi, în București și alte 22 de județe din țară. 3.800 de cadre didactice au fost vaccinate cu AstraZeneca (1.748) și Pfizer (2.052), reprezentând 20.8 % din totalul persoanelor vaccinate astăzi cu prima doză (18.262)", anunță autoritățile.Acțiunea de imunizare destinată personalului didactic va continua în perioada următoare, la nivel național, până în data de 10 martie."Doar împreună învingem pandemia, doar împreună vom reveni la o viață normală, într-un mediu favorabil și sigur", mai transmit autorătățile."În primul rând, tipurile de vaccin- vor fi folosite atât AstraZeneca, în mod deosebit, pentru persoane cu vârsta de până în 55 de ani, inclusiv, acolo unde nu se identifică anumite contraindicații. De asemenea, vaccinul produs de BionTech Pfizer va fi recomandat pentru persoane de peste 55 de ani. Fluxurile de vaccinare vor fi separate pentru cele două tipuri de vaccin administrat. Programarea se va face după o altă modalitate și nu se efectuează în platforma informatică. Practic, instituțiile de învățământ centralieză lista cu personalul care dorește vaccinare, listele sunt centralizate la inspectoratele școlare, care le trimite la direcțiile de sănătate publică. DSP-urile efectuatează programarea, iar beneficiarii vor fi înștiințați de inspectoratele școlare județene și de conducerile instituțiilor de învățământ", spunea marți coordonatorul campaniei naționale de vaccinare, col. Valeriu Gheorghiță.